ai4bharat/Pralekha huggingface dataset:
മന്ത്രിസഭ
പരിസ്ഥിതി മേഖലയിലെ സഹകരണത്തിന് ഇന്ത്യയും ഭൂട്ടാനും തമ്മിലുള്ള ധാരണാപത്രത്തിന് മന്ത്രിസഭയുടെ അംഗീകാരം
പരിസ്ഥിതി മേഖലയിലെ സഹകരണത്തിന് ഇന്ത്യാ ഗവണ്മെന്റും ഭൂട്ടാന് ഗവണ്മെന്റും തമ്മില് ധാരാണപത്രം ഒപ്പിടുന്നതിന് പ്രധാനമന്ത്രി ശ്രീ. നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
(വിശദാംശങ്ങള്:
ഇരു രാജ്യങ്ങളിലും ബാധകമായ നിയമങ്ങളും നിയമസംവിധാനങ്ങളും പരിഗണിച്ചുകൊണ്ട് തുല്യത, പരപസ്ര വിനിമയം, പരസ്പര നേട്ടം എന്നിവയുടെ അടിസ്ഥാനത്തില് പരിസ്ഥിതി സംരക്ഷണ പ്രകൃതി വിഭവങ്ങളുടെ പരിപാലന മേഖലയില് ഇരു രാജ്യങ്ങളും തമ്മില് വളരെ അടുത്ത ദീര്ഘകാല സഹകരണം സ്ഥാപിക്കുന്നതിനും അത് പ്രോത്സാഹിപ്പിക്കുന്നതിനും ഈ ധാരണാപത്രം സഹായിക്കും.
ഇരു രാജ്യങ്ങളുടെയും ഉഭയകക്ഷി താല്പര്യങ്ങളും പരസ്പരം അംഗീകരിച്ച മുന്ഗണനകളും പരിഗണിച്ചുകൊണ്ട് പരിസ്ഥിതിയുമായി ബന്ധപ്പെട്ട താഴെപ്പറയുന്ന മേഖലകളാണ് ധാരണാപത്രത്തില് ഉള്പ്പെടുന്നത്.
-വായു
-മാലിന്യം
- രാസവസ്തു പരിപാലനം
-കാലാവസ്ഥാ വ്യതിയാനം
- പരസ്പരം തീരുമാനിക്കുന്ന മറ്റ് ഏത് മേഖലയും
ഒപ്പുവയ്ക്കുന്ന അന്നുമുതല് നിലവില് വരുന്ന ധാരണാപത്രം പത്തു വര്ഷം വരെ നിലനില്ക്കും. ധാരണാപത്രത്തിലെ ഉദ്ദേശ്യങ്ങള് സാക്ഷാത്കരിക്കുന്നതിനായി ഇരു രാജ്യങ്ങളിലെയും സംഘടനകള്, സ്വകാര്യ കമ്പനികള്, എല്ലാ തലത്തിലുമുള്ള ഗവണ്മെന്റ് സ്ഥാപനങ്ങള് എന്നിവയുടെ സഹകരണത്തിന് പങ്കാളികള് പ്രോത്സാഹനം നല്കണം. സംയുക്ത കര്മ്മസമിതി/ഉഭയകക്ഷി യോഗങ്ങള് എന്നിവ സംഘടിപ്പിച്ച് പങ്കാളികള് പ്രവര്ത്തനങ്ങളുടെ പുരോഗതി അവലോകനം ചെയ്യുകയും ബന്ധപ്പെട്ട മന്ത്രാലയങ്ങള്/ഏജന്സികള് എന്നിവയെ പുരോഗതിയും നേട്ടങ്ങളും കാലാകലാങ്ങളില് അറിയിക്കുകയും വേണം.
തൊഴില് സൃഷ്ടിക്കല് ഉള്പ്പെടെ പ്രധാനപ്പെട്ട നേട്ടങ്ങള്
പൊതു സ്വകാര്യ മേഖലകളിലൂടെ വിദഗ്ധര്, മികച്ച മാതൃകകള്, സാങ്കേതിക അറിവുകള് എന്നിവ കൈമാറ്റം ചെയ്യുന്നതിന് ധാരണാപത്രം ഒരുക്കുന്ന സൗകര്യം സുസ്ഥിരവികസനത്തിന് സംഭാവനകള് നല്കും. പരസ്പര താല്പര്യമുള്ള മേഖലകളില് ധാരണാപത്രം സംയുക്ത പദ്ധതിക്കുള്ള സാദ്ധ്യതകളുണ്ടാക്കും. എന്നാല് വലിയ തോതിലുള്ള തൊഴില് സൃഷ്ടിക്കല് ലക്ഷ്യമാക്കുന്നില്ല.
ചെലവ്:
ഇന്ത്യയിലൂം ഭൂട്ടാനിലും മാറിമാറി നടത്തുന്ന ഉഭയകക്ഷി യോഗങ്ങള്/ സംയുക്ത കര്മ്മ സമിതി യോഗങ്ങള് എന്നിവ സംഘടിപ്പിക്കുന്നതിനുള്ള ചെലവ് മാത്രമാണ് നിര്ദ്ദിഷ്ട ധാരണാപത്രം ഉണ്ടാക്കുന്ന സാമ്പത്തിക പ്രത്യാഘാതം. പോകുന്ന രാജ്യം യാത്രയുടെ ചെലവ് വഹിക്കുകയും അതേസമയം സ്വീകരിക്കുന്ന രാജ്യം യോഗം സംഘടിപ്പിക്കുന്നതിനും മറ്റ് യാത്രകള്ക്കുമുള്ള ചെലവ് വഹിക്കുകയും വേണം. ഇവയാണ് നിര്ദ്ദിഷ്ട ധാരണാപത്രത്തിലെ പരിമിതമായ സാമ്പത്തിക പ്രത്യാഘാതങ്ങള്.
ബഹിരാകാശ വകുപ്പ്
ബഹിരാകാശ രംഗത്തെ മുന്നേറ്റത്തിൽ ഇന്ത്യയിലെ സ്വകാര്യ മേഖലയും ഇസ്റോയും സഹയാത്രികരാകും: ഡോ. ജിതേന്ദ്ര സിംഗ്
ഇസ്റോയിലെ സൗകര്യങ്ങൾ സ്വകാര്യമേഖലയ്ക്ക് കൂടി തുറന്നു കൊടുക്കാൻ ഒരുങ്ങുകയാണെന്ന് കേന്ദ്ര ബഹിരാകാശ-ആണവോർജ്ജ സഹമന്ത്രി ഡോ. ജിതേന്ദ്ര സിംഗ് പറഞ്ഞു.
പ്രധാനമന്ത്രി നരേന്ദ്ര മോദിയുടെ നേതൃത്വത്തിൽ നടപ്പാക്കിയ നൂതന പരിഷ്ക്കാരങ്ങൾ ഗ്രഹ പര്യവേക്ഷണം, ബഹിരാകാശ യാത്ര തുടങ്ങിയ മേഖലകളിലെ ഭാവിപദ്ധതികളിൽ സ്വകാര്യ മേഖലയ്ക്കും അവസരം നൽകുമെന്ന് ഡോ. ജിതേന്ദ്ര സിംഗ് പറഞ്ഞു. സ്വകാര്യ കമ്പനികൾക്ക് ഉപഗ്രഹ വിക്ഷേപണങ്ങളിലും ബഹിരാകാശ അധിഷ്ഠിത പ്രവർത്തനങ്ങളിലും തുല്യ അവസരം ഒരുക്കും.
പുതിയ പരിഷ്കാരങ്ങൾ, രാജ്യത്തെ ബഹിരാകാശ സംബന്ധിയായ പ്രവർത്തനങ്ങളെ “വിതരണ അധിഷ്ഠിത മാതൃകയിൽ”  നിന്ന് “ആവശ്യകത അധിഷ്ഠിത മാതൃകയിലേക്ക്”  പരിവർത്തനം ചെയ്യുമെന്നും ഡോ. ജിതേന്ദ്ര സിംഗ് പറഞ്ഞു. ഇന്ത്യൻ നാഷണൽ സ്പേസ് പ്രൊമോഷൻ ആന്റ് ഓതറൈസേഷൻ സെന്റർ  എന്ന പേരിൽ, ഒരു സംവിധാനം സൃഷ്ടിക്കപ്പെടുന്നതോടെ ഇസ്രോയുടെ സൗകര്യങ്ങളും മറ്റ് സാങ്കേതിക ആസ്തികളും സ്വകാര്യമേഖലയ്ക്ക് അവരുടെ ശേഷി മെച്ചപ്പെടുത്തുന്നതിന് ഉപയോഗിക്കാൻ കഴിയും.
സ്വകാര്യ വ്യവസായങ്ങൾക്ക് ഇത്തരത്തിലുള്ള സൗകര്യങ്ങൾ പ്രയോജനപ്പെടുത്താനുള്ള അപേക്ഷ സമർപ്പിക്കാൻ ഒരു വെബ് ലിങ്ക് തയ്യാറായിട്ടുണ്ടെന്നും ഡോ. ജിതേന്ദ്ര സിംഗ് അറിയിച്ചു. ഇത് വഴി ലഭിക്കുന്ന അപേക്ഷകൾ ഉന്നതതല സമിതി പരിശോധിച്ച് ഉചിതമായ തീരുമാനം കൈക്കൊള്ളും.
ആരോഗ്യ, കുടുംബക്ഷേമ മന്ത്രാലയം
140 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഡിസംബർ 12, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 140 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
 കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസ് ജൂഡോ : വെങ്കലം നേടിയ വിജയ് കുമാർ യാദവിനെ പ്രധാനമന്ത്രി അഭിനന്ദിച്ചു
ബർമിംഗ്ഹാം കോമൺവെൽത്ത് ഗെയിംസിൽ ജൂഡോയിൽ വെങ്കല മെഡൽ നേടിയ വിജയ് കുമാർ യാദവിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു :
" കോമൺവെൽത്ത് ഗെയിംസ് ജൂഡോയിൽ വെങ്കല മെഡൽ നേടിയ വിജയ് കുമാർ യാദവ് , രാജ്യത്തിന്റെ അഭിമാനമായി. അദ്ദേഹത്തിന്റെ വിജയം ഇന്ത്യയിലെ കായികരംഗത്തെ ഭാവിക്ക് ശുഭപ്രതീക്ഷ നൽകുന്നു. വരും കാലങ്ങളിലും അദ്ദേഹം വിജയത്തിന്റെ പുതിയ ഉയരങ്ങൾ കീഴടക്കട്ടെ."
പ്രധാനമന്ത്രിയുടെ ഓഫീസ്
രാജ്യവ്യാപകമായി മെഗാ സൈക്ലോത്തോണിൽ പങ്കെടുത്തവരെ പ്രധാനമന്ത്രി അഭിനന്ദിച്ചു
രാജ്യവ്യാപകമായി മെഗാ സൈക്ലോത്തൺ പരിപാടിയിൽ പങ്കെടുക്കുകയും ആരോഗ്യകരമായ ജീവിതത്തെക്കുറിച്ച് അവബോധം പ്രചരിപ്പിക്കുകയും ചെയ്ത എല്ലാവരെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാറിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"ആരോഗ്യകരമായ ജീവിതത്തെക്കുറിച്ച് ബോധവൽക്കരണം നടത്തിയ എല്ലാവർക്കും അഭിനന്ദനങ്ങൾ."
ഭവന, നഗരദാരിദ്ര ലഘൂകരണ മന്ത്രാലയം
2022 ലെ ഇന്ത്യ സ്മാർട്ട് സിറ്റിസ് അവാർഡ് മത്സരത്തിലെ വിജയികളെ രാഷ്ട്രപതി അനുമോദിച്ചു
(ന്യൂ ഡൽഹി: സെപ്റ്റംബർ 27, 2023
രാഷ്ട്രപതി ശ്രീമതി ദ്രൗപദി മുർമു, ഇന്ത്യ സ്മാർട്ട് സിറ്റിസ് അവാർഡ് മത്സരം  2022-ന്റെ നാലാം പതിപ്പിലെ വിജയികളെ ഇന്ന്  ഇൻഡോറിൽ വെച്ച് അനുമോദിച്ചു. കേന്ദ്ര ഗവൺമെന്റിന്റെ ഭവന, നഗരകാര്യ മന്ത്രാലയത്തിന്റെ സ്മാർട്ട് സിറ്റിസ് മിഷന്റെ കീഴിലാണ് 2018 മുതൽ ISAC സംഘടിപ്പിക്കുന്നത്. കോൺക്ലേവിൽ മധ്യപ്രദേശ് ഗവർണർ ശ്രീ മംഗുഭായ് സി. പട്ടേൽ, കേന്ദ്ര ഭവന, നഗരകാര്യ മന്ത്രി ശ്രീ ഹർദീപ് സിംഗ് പുരി, മധ്യപ്രദേശ് മുഖ്യമന്ത്രി ശ്രീ ശിവരാജ് സിംഗ് ചൗഹാൻ, കേന്ദ്ര ഭവന, നഗരകാര്യ സഹമന്ത്രി ശ്രീ കൗശൽ കിഷോർ എന്നിവരുൾപ്പെടെ വിവിധ വിശിഷ്ട വ്യക്തികൾ പങ്കെടുത്തു.
പരിപാടിയെ അഭിസംബോധന ചെയ്യവെ, നഗര വികസനത്തിൽ രാജ്യത്തിന്റെ മൊത്തത്തിലുള്ള നിക്ഷേപം വർധിച്ചതിൽ രാഷ്ട്രപതി സന്തോഷം പ്രകടിപ്പിച്ചു. മികച്ച സമ്പ്രദായങ്ങൾ നടപ്പിലാക്കുന്നതിലും പ്രായോഗിക ബിസിനസ്സ് മാതൃകകൾ വികസിപ്പിക്കുന്നതിലും സ്മാർട്ട് സിറ്റിസ് ദൗത്യത്തിന്റെ സംഭാവന വളരെ പ്രധാനമാണെന്നും അവർ പറഞ്ഞു.
സ്മാർട്ട് സിറ്റികളിലെ ഇന്റഗ്രേറ്റഡ് കമാൻഡ് ആൻഡ് കൺട്രോൾ സെന്ററുകളുടെ  പ്രാധാന്യം ചൂണ്ടിക്കാട്ടി, എല്ലാ 100 സ്മാർട്ട് സിറ്റികളിലും ഡാറ്റ ഉപയോഗിച്ച് തീരുമാനങ്ങൾ എടുക്കുന്ന ഐസിസിസികളുണ്ടെന്ന് രാഷ്ട്രപതി പറഞ്ഞു.
ഇന്ത്യയിലെ 100 വലിയ നഗരങ്ങളിൽ അടിസ്ഥാന സൗകര്യങ്ങൾ വികസിപ്പിക്കുകയും സേവനങ്ങൾ ശക്തിപ്പെടുത്തുകയും ചെയ്യുന്നതോടൊപ്പം ഇന്ത്യയിലെ നഗര ആവാസവ്യവസ്ഥയിൽ നൂതനാശയങ്ങൾക്കും സ്മാർട് സിറ്റി പദ്ധതി തുടക്കമിട്ടെന്ന് ഭവന, നഗരകാര്യ മന്ത്രി ശ്രീ ഹർദീപ് സിംഗ് പുരി സമ്മേളനത്തെ അഭിസംബോധന ചെയ്തു പറഞ്ഞു. ഗവണ്മെന്റ്, ആഗോള സംഘടനകൾ, പങ്കാളി നഗരങ്ങൾ, അക്കാദമിക സമൂഹം, വ്യവസായം എന്നിവയുമായി ഇത് ആഴത്തിലുള്ള പങ്കാളിത്തം വളർത്തിയെടുത്തതായും അദ്ദേഹം പറഞ്ഞു.
ഏറ്റവും പ്രധാനമായി, സ്പെഷ്യൽ പർപ്പസ് വെഹിക്കിൾസ്  വഴി ആവശ്യമായ സാങ്കേതിക, മാനേജ്മെന്റ് പിന്തുണ നൽകിക്കൊണ്ട് രാജ്യത്തെ ഭരണ സംവിധാനത്തിന്റെ മൂന്നാം തലത്തെ ഇത് ശാക്തീകരിച്ചതായി മന്ത്രി എടുത്തുപറഞ്ഞു. പൗരകേന്ദ്രീകൃതവും, ഭാവി-സജ്ജവുമായ രീതിയിൽ സാമൂഹികവും സാമ്പത്തികവും സ്ഥാപനപരവും ഭൗതികവുമായ അടിസ്ഥാന സൗകര്യങ്ങൾ കെട്ടിപ്പടുക്കുന്നതിന് ഇത് നേതൃത്വം നൽകി.
സ്മാർട് സിറ്റി മിഷന്റെ നേട്ടങ്ങൾ ശ്രദ്ധയിൽപ്പെടുത്തിയ കേന്ദ്രമന്ത്രി,പദ്ധതിയ്ക്ക് കീഴിൽ 1,71,044 കോടി രൂപയുടെ 7,934 പദ്ധതികൾക്ക് അനുമതി നൽകിയതായും, 1,10,794 കോടി രൂപയുടെ 6,069 പദ്ധതികൾ പൂർത്തിയായതായും പറഞ്ഞു. 60,250 കോടി രൂപയുടെ 1,865 പദ്ധതികൾ കൂടി 2024 ജൂണിൽ പൂർത്തീകരിക്കാനാണ് ലക്ഷ്യമിടുന്നത്. കൂടാതെ, ഏകദേശം 25,000 കോടി രൂപയുടെ പിപിപി പദ്ധതികൾ ഇതുവരെ നിർവഹണം പൂർത്തിയായി.
100 സ്മാർട്ട് സിറ്റികളുടെയും പങ്കാളിത്തത്തിന് കോൺക്ലേവ് സാക്ഷ്യം വഹിക്കുകയും അവർ ഏറ്റെടുത്ത അവാർഡ് നേടിയ പദ്ധതികളുടെ വിപുലമായ പ്രദർശനം അവതരിപ്പിക്കുകയും ചെയ്തു.
PIB Headquarters
സ്വസ്ഥ് ബച്ചേ, സ്വസ്ഥ് ഭാരത് പദ്ധതിയ്ക്ക് കൊച്ചിയില് തുടക്കമായി
കേന്ദ്രീയ വിദ്യാലയ സംഗതന് നടപ്പാക്കുന്ന 'സ്വസ്ഥ് ബച്ചേ, സ്വസ്ഥ് ഭാരത്' പദ്ധതിയ്ക്ക് കൊച്ചിയില് തുടക്കമായി. പദ്ധതിയുടെ ഭാഗമായ പ്രൊഫൈല് കാര്ഡിന്റെ പ്രകാശനം കേന്ദ്ര മാനവവിഭവശേഷി വികസന മന്ത്രി ശ്രീ പ്രകാശ് ജാവദേക്കര് നിര്വഹിച്ചു. 12 ലക്ഷത്തിലധികം കേന്ദ്രീയ വിദ്യാലയ വിദ്യാര്ത്ഥികള്ക്ക് ശാരീരികാരോഗ്യത്തിനും, കായികക്ഷമതയ്ക്കുമുള്ള പ്രൊഫൈല് കാര്ഡ് നല്കുന്നതിനായി ആവിഷ്കരിച്ചതാണ് 'സ്വസ്ഥ് ബച്ചേ, സ്വസ്ഥ് ഭാരത്' പദ്ധതി. ഇന്ത്യയിലെ പൊതുവിദ്യാഭ്യാസ രംഗം ശക്തിപ്പെടുത്തുന്നതിലൂടെ, വിദ്യാഭ്യാസ രംഗത്തെ ശാക്തീകരിക്കുകയാണ് മോദി ഗവണ്മെന്റിന്റെ ലക്ഷ്യമെന്ന് ശ്രീ പ്രകാശ് ജാവദേക്കര് പറഞ്ഞു. ഗുണനിലവാരമുള്ള വിദ്യാഭ്യാസം എല്ലാവര്ക്കും ഉറപ്പുവരുത്താനും ഗവണ്മെന്റ് ഉന്നമിടുന്നു. കേരളത്തിലെ കേന്ദ്രീയ വിദ്യാലയങ്ങള് മറ്റ് സംസ്ഥാനങ്ങളിലെ കേന്ദ്രീയ വിദ്യാലയങ്ങളേക്കാള് ഗുണനിലവാരം പുലര്ത്തുന്നതായും മന്ത്രി പറഞ്ഞു. പഠനത്തിനു പുറമേ വീട്ടുകാര്യങ്ങളിലും കുട്ടികളെ പങ്കാളികളാക്കുന്നതിനുള്ള സംവിധാനം രൂപപ്പെടുത്തണമെന്നും അദ്ദേഹം അഭിപ്രായപ്പെട്ടു. കേന്ദ്രീയ വിദ്യാലയത്തിലെ വിദ്യാര്ത്ഥികളുമായി അദ്ദേഹം പരിപാടിയുടെ ഭാഗമായി സംവദിച്ചു. എറണാകുളം ജില്ലാ കളക്ടര് മുഹമ്മദ് വൈ. സഫീറുള്ള, കേന്ദ്രീയ വിദ്യാലയ സംഗതന് അഡീഷണല് കമ്മീഷണര് ശ്രീ യു. എന്. ഖവാരെ എന്നിവര് പരിപാടിയില് പങ്കെടുത്തു. സ്വസ്ഥ് ബച്ചേ, സ്വസ്ഥ് ഭാരത് പ്രദര്ശനവും, വിദ്യാര്ത്ഥികളുടെ യോഗയും പരിപാടിയുടെ ഭാഗമായി നടന്നു.
'സ്വസ്ഥ് ബച്ചേ, സ്വസ്ഥ് ഭാരത്' പദ്ധതിയുടെ ഭാഗമായി ഭിന്നശേഷിയുള്ളവരുള്പ്പെടെ, എല്ലാ പ്രായത്തിലുമുള്ള കുട്ടികള്ക്ക് സമഗ്രമായ റിപ്പോര്ട്ട് കാര്ഡ് നല്കും. നല്ല ആരോഗ്യം, ശാരീരിക ക്ഷമത എന്നിവയുടെ പ്രാധാന്യത്തെക്കുറിച്ച് വിദ്യാര്ത്ഥികളെയും, അധ്യാപകരെയും, രക്ഷിതാക്കളെയും ബോധവത്കരിക്കുന്നതിനും, ദിവസവും 60 മിനുട്ട് കളികള്ക്കായി ചെലവഴിക്കുന്നത് പ്രോത്സാഹിപ്പിക്കുന്നതിനും പദ്ധതി ലക്ഷ്യമിടുന്നു. ഒളിമ്പിക്സിന്റെയും, പാരാലിമ്പിക്സിന്റെയും മൂല്യങ്ങള് ഉള്ക്കൊള്ളാന് വിദ്യാര്ത്ഥികളെ പ്രാപ്തരാക്കുക. വ്യായാമവും, കളികളും പഠനത്തിന്റെ ഭാഗമാക്കുക, കായികരംഗത്തെ മികവ് പ്രോത്സാഹിപ്പിക്കുക എന്നിവയും പദ്ധതിയുടെ ലക്ഷ്യങ്ങളാണ്.
(Visitor Counter : 16
ആരോഗ്യ, കുടുംബക്ഷേമ മന്ത്രാലയം
കോവിഡ്-19 - പുതിയ വിവരങ്ങള്
(ന്യൂഡൽഹി, ജൂൺ 01, 2021
രാജ്യത്ത് പ്രതിദിന രോഗബാധിതര് 54 ദിവസത്തിനിടെ ഏറ്റവും കുറഞ്ഞ നിരക്കായ 1.27 ലക്ഷം എന്ന നിലയില്; പുതുതായി രോഗം ബാധിക്കുന്നവരുടെ എണ്ണം കുറയുന്ന പ്രവണത തുടരുന്നു
രാജ്യത്ത് ചികിത്സയിലുള്ളവരുടെ എണ്ണം 18,95,520 ആയി കുറഞ്ഞു; 43 ദിവസത്തിന് ശേഷം 20 ലക്ഷത്തിന് താഴെ
ചികിത്സയിലുള്ളവരുടെ എണ്ണത്തില് കഴിഞ്ഞ 24 മണിക്കൂറിനിടെ 1,30,572-ന്റെ കുറവ്
രാജ്യത്താകെ ഇതുവരെ രോഗമുക്തരായത് 2,59,47,629 പേര്
കഴിഞ്ഞ 24 മണിക്കൂറിനിടെ 2,55,287 പേര് രോഗമുക്തരായി
പ്രതിദിന രോഗമുക്തരുടെ എണ്ണം തുടര്ച്ചയായ പത്തൊൻപതാം ദിവസവും പുതിയ പ്രതിദിന രോഗബാധിതരേക്കാള് കൂടുതല്
രോഗമുക്തി നിരക്ക് 92.09% ആയി ഉയര്ന്നു
പ്രതിവാര രോഗസ്ഥിരീകരണ നിരക്ക് നിലവില് 8.64%
പ്രതിദിന രോഗസ്ഥിരീകരണ നിരക്ക് 6.62%; തുടര്ച്ചയായ എട്ടാം ദിവസവും 10 ശതമാനത്തില്താഴെ
പരിശോധനാ ശേഷി ഗണ്യമായി വര്ധിച്ചു; ആകെ നടത്തിയത് 34.67 കോടി പരിശോധനകള്
രാജ്യവ്യാപകമായി പ്രതിരോധ കുത്തിവയ്പു യജ്ഞത്തിലൂടെ ഇതിനകം നല്കിയത് 21.6 കോടി ഡോസ് വാക്സിന്
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളുടേയും കേന്ദ്രഭരണ പ്രദേശങ്ങളുടേയും കൈവശമുള്ള കോവിഡ്- 19 വാക്സിൻ ഡോസ് വിവരങ്ങൾ
137 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി.
24.61 കോടിയിലധികം ഉപയോഗിക്കാത്ത വാക്സിൻ ഡോസുകൾ സംസ്ഥാനങ്ങൾ/ കേന്ദ്രഭരണപ്രദേശങ്ങളിൽ ഇപ്പോഴും ലഭ്യമാണ്
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. ദേശീയതലത്തിൽ കോവിഡ് 19 പ്രതിരോധ കുത്തിവെപ്പ് പരിപാടി ആരംഭിച്ചത് 2021 ജനുവരി 16നാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും വാക്സിൻ വിതരണത്തിന്റെ മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ രാജ്യത്തെ വാക്സിൻ ഉത്പാദകർ നിർമിക്കുന്ന വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകി വരുന്നു .
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 137 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
 കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും കൈവശം അവശേഷിക്കുന്നുണ്ട്
കല്ക്കരി മന്ത്രാലയം
'കൽക്കരി, ലിഗ്നൈറ്റ് പര്യവേക്ഷണം' എന്ന കേന്ദ്രാവിഷ്കൃത പദ്ധതിയുടെ തുടർച്ചയ്ക്ക് കേന്ദ്രമന്ത്രിസഭയുടെ അംഗീകാരം
പ്രധാനമന്ത്രി ശ്രീ നരേന്ദ്രമോദിയുടെ അധ്യക്ഷതയിൽ ഇന്ന് ചേർന്ന കേന്ദ്ര മന്ത്രിസഭയുടെ സാമ്പത്തിക കാര്യ സമിതി 2980 കോടി. രൂപ ചെലവ് കണക്കാക്കുന്ന "കൽക്കരി, ലിഗ്നൈറ്റ് പര്യവേക്ഷണം" എന്ന കേന്ദ്രാവിഷ്കൃത പദ്ധതിയുടെ തുടർച്ചയ്ക്ക് അംഗീകാരം നൽകി. 2021-22 മുതൽ 2025-26 വരെ 15-ാം ധനകാര്യ കമ്മീഷൻ കാലാവധിക്കൊപ്പം ഇതിനു പ്രാബല്യമുണ്ടാകും.
ഈ പദ്ധതിക്ക് കീഴിൽ, കൽക്കരി, ലിഗ്നൈറ്റ് എന്നിവയുടെ പര്യവേക്ഷണം രണ്ട് വിശാലമായ ഘട്ടങ്ങളിലായാണ് നടത്തുന്നത്:  മേഖലാ പര്യവേക്ഷണ പ്രോത്സാഹനം ,  കോൾ ഇന്ത്യ ലിമിറ്റഡിന്റേതല്ലാത്ത ബ്ലോക്കുകളിൽ വിശദമായ പര്യവേക്ഷണം.
മേഖലാ പര്യവേക്ഷണ പ്രോത്സാഹനത്തിന് 1650 കോടി രൂപയും സിഐഎൽ ഇതര മേഖലകളിൽ വിശദമായ ഡ്രില്ലിംഗിനായി 1330 കോടി രൂപയും അംഗീകാരം നൽകിയിട്ടുണ്ട് . ഏകദേശം, 1300 ചതുരശ്ര കിലോമീറ്റർ പ്രദേശം മേഖലാ പര്യവേക്ഷണത്തിനും ഏകദേശം 650 ചതുരശ്ര കിലോമീറ്റർ പ്രദേശം വിശദമായ പര്യവേക്ഷണത്തിനും കീഴിലാകും.
കൽക്കരി ഖനനം ആരംഭിക്കുന്നതിന് വിശദമായ പ്രോജക്ട് റിപ്പോർട്ട് തയ്യാറാക്കാൻ സഹായിക്കുന്ന കൽക്കരി വിഭവങ്ങൾ തെളിയിക്കാനും കണക്കാക്കാനും കൽക്കരി, ലിഗ്നൈറ്റ് എന്നിവയ്ക്കായി പര്യവേക്ഷണം ആവശ്യമാണ്. ഈ പര്യവേക്ഷണത്തിലൂടെ തയ്യാറാക്കിയ ജിയോളജിക്കൽ റിപ്പോർട്ടുകൾ പുതിയ കൽക്കരി ബ്ലോക്കുകൾ ലേലം ചെയ്യുന്നതിനായി ഉപയോഗിക്കുകയും ലേലം കൊണ്ടവരിൽ നിന്ന് ചെലവ് പിന്നീട് ഈടാക്കുകയും ചെയ്യുന്നു.
ND
(
രാജ്യരക്ഷാ മന്ത്രാലയം
റഷ്യയിൽ നടക്കുന്ന ഇന്റർനാഷണൽ ആർമി ഗെയിംസ് - 2021 ൽ ഇന്ത്യൻ ആർമി സംഘം പങ്കെടുക്കും.
(ന്യൂ ഡൽഹി: 09 ജൂലായ് 2021
2021 ഓഗസ്റ്റ് 22 മുതൽ 20 സെപ്റ്റംബർ 04 വരെ റഷ്യയിൽ നടക്കുന്ന ഇന്റർനാഷണൽ ആർമി ഗെയിംസ് - 2021 ൽ പങ്കെടുക്കാനായി ഇന്ത്യൻ ആർമിയുടെ 101 അംഗ സംഘം റഷ്യയിലേക്ക് തിരിക്കുന്നതാണ് .ആർമി സ്കൗട്ട് മാസ്റ്റേഴ്സ് മത്സരം, എൽബ്രസ് റിംഗ്, പോളാർ സ്റ്റാർ, സ്നിപ്പർ ഫ്രോണ്ടിയർ, സേഫ് റൂട്ട് ഗെയിമുകൾ എന്നിവയിൽ സംഘം പങ്കെടുക്കും .ഹൈ ആൾട്ടിറ്റ്യൂഡ് ഏരിയ ഭൂപ്രദേശത്തിലെ പ്രവർത്തനങ്ങൾ പ്രദർശിപ്പിക്കുന്ന വിവിധ ഡ്രില്ലുകൾ , ഹിമത്തിലെ പ്രവർത്തനങ്ങൾ, സ്നൈപ്പർ പ്രവർത്തനങ്ങൾ, തടസ്സം നിറഞ്ഞ പ്രദേശങ്ങളിൽ പോരാട്ട എഞ്ചിനീയറിംഗ് കഴിവുകൾ എന്നിവയിലും സംഘം പങ്കെടുക്കും.
മൂന്ന് തലത്തിലുള്ള സ്ക്രീനിംഗിന് ശേഷം പല ശാഖകളിൽ നിന്നായി ഏറ്റവും മികച്ചവരെയാണ് ഇന്ത്യൻ ആർമി സംഘത്തിലേക്ക് തിരഞ്ഞെടുത്തിരിക്കുന്നത്. പങ്കെടുക്കുന്ന രാജ്യങ്ങളുടെ മികച്ച സമ്പ്രദായങ്ങൾ മനസിലാക്കിയുള്ള മിലിട്ടറി സഹകരണത്തിലേക്ക് സൈന്യത്തെ നയിക്കാൻ മത്സരം പ്രോത്സാഹിപ്പിക്കുന്നു.മുമ്പ് ജയ്സാൽമരിൽ നടന്ന ആർമി സ്കൗട്ട്സ് മാസ്റ്റർ കോംപറ്റീഷൻ- 2019 ൽ പങ്കെടുത്ത എട്ട് രാജ്യങ്ങളിൽ ഇന്ത്യ ഒന്നാമതെത്തിയിരുന്നു. .
IE
പ്രധാനമന്ത്രിയുടെ ഓഫീസ്
ഉത്കൽ ദിവസിൽ പ്രധാനമന്ത്രിയുടെ ആശംസ
ഉത്കൽ ദിവസിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു.
ട്വീറ്റുകളുടെ പരമ്പരയിൽ ശ്രീ മോദി പറഞ്ഞു:
"ഉത്കല ദിവസിന്റെ ആശംസകൾ. നമ്മുടെ രാജ്യത്തിന്റെ പുരോഗതിയിൽ ഒഡീഷയുടെയും ഒഡിയക്കാരുടെയും സംസ്കാരത്തിന്റെയും സമ്പന്നമായ പങ്ക് അംഗീകരിക്കാനുള്ള ദിവസമാണിത്. വരും കാലങ്ങളിൽ ഒഡീഷയിലെ ജനങ്ങൾക്ക് നല്ല ആരോഗ്യവും സമൃദ്ധിയും നൽകി അനുഗ്രഹിക്കട്ടെ."
പ്രധാനമന്ത്രിയുടെ ഓഫീസ്
ഡോ. രാജേന്ദ്ര പ്രസാദിന്റെ ജന്മദിനത്തിൽ പ്രധാനമന്ത്രിയുടെ അനുസ്മരണം
ഡോ. രാജേന്ദ്ര പ്രസാദ് ജിയുടെ ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു;
"ഡോ. രാജേന്ദ്ര പ്രസാദ് ജിയെ അദ്ദേഹത്തിന്റെ ജന്മവാർഷികത്തിൽ അനുസ്മരിക്കുന്നു. ധീരതയുടെയും പണ്ഡിതോചിതമായ തീക്ഷ്ണതയുടെയും പ്രതീകമായിരുന്ന ഐതിഹാസിക നേതാവാണ് അദ്ദേഹം. ഇന്ത്യൻ സംസ്കാരത്തിൽ ഉറച്ചുനിന്ന അദ്ദേഹത്തിന് ഇന്ത്യയുടെ ഭാവിവളർച്ചയെ കുറിച്ചുള്ള കാഴ്ചപ്പാടും ഉണ്ടായിരുന്നു."--ND--
Remembering Dr. Rajendra Prasad Ji on his birth anniversary. A legendary leader, he epitomised courage and scholarly zeal. He was firmly rooted in India’s culture and also had a futuristic vision for India’s growth.
— Narendra Modi  December 3, 2022
രാസവസ്തു, രാസവളം മന്ത്രാലയം
രാജ്യത്ത് റെംഡെസിവിറിന്റെ ഉൽപാദനത്തിൽ മൂന്നിരട്ടി വർധന; റെംഡെസിവിർ ഉത്പാദിപ്പിക്കുന്ന പ്ലാന്റുകളുടെ എണ്ണവും മൂന്നിരട്ടിയായി
ന്യൂഡൽഹി , മെയ് 04,2021
രാജ്യത്ത് റിമെഡെസിവിറിന്റെ ഉത്പാദനം അതിവേഗം വർദ്ധിച്ചുകൊണ്ടിരിക്കുകയാണ്.ഏതാനും ദിവസങ്ങൾക്കുള്ളിൽ, റെമെഡെസ്വീറിന്റെ ഉൽപാദന ശേഷിയുടെ മൂന്നിരട്ടിയാണ് ഇന്ത്യ കൈവരിച്ചത്, താമസിയാതെ വർദ്ധിച്ചുവരുന്ന ആവശ്യം നിറവേറ്റാൻ ഇതിലൂടെ സാധിക്കും . കേന്ദ്ര രാസവസ്തു , രാസവള വകുപ്പ് സഹമന്ത്രി ശ്രീ മൻസുഖ് മാണ്ഡവ്യ ഇന്ന് അറിയിച്ചതാണ് ഇക്കാര്യം .
ഉത്പാദനം 2021 ഏപ്രിൽ ലെ 12 37 ലക്ഷത്തിൽ നിന്ന് 2021 മെയ് 4 ന് 1.05 കോടിയായി ഉയർന്നു.
ഡിമാൻഡ് വർദ്ധിച്ചതിന്റെ അടിസ്ഥാനത്തിൽ, റെംഡെസിവിർ ഉത്പാദിപ്പിക്കുന്ന പ്ലാന്റുകളുടെ എണ്ണവും വർധിച്ചു . 2021 ഏപ്രിൽ 12 ന് 20 ൽ നിന്ന് 2021 മെയ് 4 ന് 57 പ്ലാന്റുകളായാണ് ഉയർന്നത് .
IE/SKY
(
മന്ത്രിസഭ
ഔഷധ നിര്മാണ മേഖലയില് സഹകരിക്കുന്നതിനായുള്ള ഇന്ത്യ-ഉസ്ബെക്കിസ്ഥാന് കരാറിനു മന്ത്രിസഭയുടെ അംഗീകാരം
ഔഷധ വ്യാപാരം, ഔഷധ നിര്മാണം, ഈ മേഖലയിലെ ഗവേഷണവും വികസനവും എന്നീ കാര്യങ്ങളിലുള്ള സഹകരണം വര്ധിപ്പിക്കുന്നതിനായി ഇന്ത്യയും ഉസ്ബെക്കിസ്ഥാനും തമ്മില് ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അംഗീകാരം നല്കി. 2018 ഒക്ടോബര് ഒന്നിന് ഉസ്ബെക്കിസ്ഥാന് പ്രസിഡന്റ് ഇന്ത്യ സന്ദര്ശിക്കുന്ന വേളയില് ധാരണാപത്രം ഒപ്പുവെക്കപ്പെടും.
 ഉള്പ്പെടെ ഔഷധ ഉല്പാദനത്തിനുള്ള സാധ്യതകള് തേടാന് ധാരണാപത്രത്തില് വ്യവസ്ഥയുണ്ട്. വ്യാപാര-റജിസ്ട്രേഷന് നടപടിക്രമങ്ങള്, എ.പി.ഐകള് ഉള്പ്പെടെ ഔഷധ ഉല്പന്നങ്ങളുടെ കയറ്റുമതിക്കും ഇറക്കുമതിക്കും ആവശ്യമായ നിയമപരവും നിയന്ത്രണ സംവിധാന സംബന്ധിയുമായ കാര്യങ്ങള് എന്നിവയെ സംബന്ധിച്ച അറിവുകള് കൈമാറാന് ഇതു സഹായകമാകും. ഉസ്ബെക്കിസ്ഥാനുമായി ഔഷധ മേഖലയിലെ ഉല്പന്നങ്ങളുടെ വ്യാപാരവും ഈ വ്യവസായവും ഈ മേഖലയിലെ ഗവേഷണവും വികസനവും സംബന്ധിച്ച സഹകരണം മെച്ചപ്പെടാന് ധാരണാപത്രം വഴിവെക്കും.
വ്യോമയാന മന്ത്രാലയം
ഡിജി യാത്രയ്ക്ക് കീഴിൽ, യാത്രക്കാരുടെ ഡാറ്റ അവരുടെ സ്വന്തം ഉപകരണത്തിലാണ് സൂക്ഷിക്കുന്നത്, കേന്ദ്രീകൃത സ്റ്റോറേജിലല്ല
ന്യൂ ഡൽഹി: 16 മാർച്ച് 2023
ഡിജി യാത്രയ്ക്ക് കീഴിൽ, യാത്രക്കാരുടെ ഡാറ്റ അവരുടെ സ്വന്തം ഉപകരണത്തിലാണ് സൂക്ഷിക്കുന്നത്, കേന്ദ്രീകൃത സ്റ്റോറേജിലല്ല. ഡിജി യാത്രാ പ്രക്രിയയിൽ, യാത്രക്കാരെ വ്യക്തിഗതമായി തിരിച്ചറിയാവുന്ന വിവരങ്ങളുടെ  ഡാറ്റ സെൻട്രൽ സ്റ്റോറേജിൽ ഇല്ല. എല്ലാ യാത്രക്കാരുടെയും ഡാറ്റ എൻക്രിപ്റ്റ് ചെയ്യുകയും അവരുടെ സ്മാർട്ട്ഫോണിന്റെ വോലറ്റിൽ സൂക്ഷിക്കുകയും ചെയ്യുന്നു. യാത്രക്കാരും യാത്രാ ഉത്ഭവിക്കുന്ന വിമാനത്താവളവും തമ്മിൽ മാത്രമേ വിവരങ്ങൾ പങ്കിടൂ. അതും യാത്രക്കാരുടെ ഡിജി യാത്ര ഐഡി സാധൂകരിക്കേണ്ട സമയത്ത് മാത്രമേ ഇത് ഉപയോഗിക്കുകയുള്ളു.
വിമാനം പുറപ്പെട്ട് 24 മണിക്കൂറിനുള്ളിൽ എയർപോർട്ട് സിസ്റ്റത്തിൽ നിന്ന് ഡാറ്റ മാറ്റപ്പെടും. യാത്ര ചെയ്യുമ്പോൾ മാത്രം യാത്രാ ഉത്ഭവിക്കുന്ന വിമാനത്താവളത്തിലേക്ക് വിവരങ്ങൾ യാത്രക്കാർക്ക് നേരിട്ട് നൽകാൻ കഴിയും.
എൻക്രിപ്റ്റ് ചെയ്തിരിക്കുന്നതിനാൽ ഡാറ്റ മറ്റാർക്കും ഉപയോഗിക്കാൻ കഴിയില്ല. ഈ പ്രക്രിയ സ്വമേധയാ ഉള്ളതാണ്. കൂടാതെ സുഗമവും തടസ്സരഹിതവും ആരോഗ്യപൂരണ്ണമായ യാത്ര പ്രദാനം ചെയ്യുന്നു.
ഫേഷ്യൽ റെക്കഗ്നിഷൻ ടെക്നോളജി ഉപയോഗിച്ച് ബയോമെട്രിക് ബോർഡിംഗ് സംവിധാനത്തിനായുള്ള വ്യോമയാന മന്ത്രാലയത്തിന്റെ ഒരു സംരംഭമാണ് ഡിജി യാത്ര. വിമാനത്താവളങ്ങളിൽ യാത്രക്കാർക്ക് തടസ്സരഹിതമായ അനുഭവം നൽകാനാണ് ഇത് ലക്ഷ്യമിടുന്നത്. ഒന്നിലധികം ടച്ച് പോയിന്റുകളിൽ ടിക്കറ്റും ഐഡിയും പരിശോധിക്കേണ്ടതിന്റെ ആവശ്യകത ഒഴിവാക്കി യാത്രക്കാരുടെ അനുഭവം മെച്ചപ്പെടുത്തുകയും ഡിജിറ്റൽ മാധ്യമം ഉപയോഗിച്ച് നിലവിലുള്ള അടിസ്ഥാന സൗകര്യങ്ങൾ വഴി മികച്ച ഫലം നേടുക എന്നതാണ് ഇതിന്റെ പ്രധാന ലക്ഷ്യം.
പ്രധാനമന്ത്രിയുടെ ഓഫീസ്
കർഷകരുടെ ജീവിതത്തിൽ ദീർഘകാല വ്യത്യാസം കൊണ്ടുവരാനുള്ള ശ്രമങ്ങളുടെ ഭാഗമാണ് നാനോ യൂറിയ: പ്രധാനമന്ത്രി
രാജ്യത്തെ കർഷകരുടെ ജീവിതത്തിൽ ദീർഘകാലാടിസ്ഥാനത്തിൽ നല്ല മാറ്റങ്ങൾ കൊണ്ടുവരുന്നതിൽ നാനോ യൂറിയയുടെ നേട്ടങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്ര കൃഷി, കർഷക ക്ഷേമ സഹമന്ത്രി ശ്രീമതി ശോഭ കരന്ദ്ലാജെയുടെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു;
"നമ്മുടെ കർഷകരുടെ ജീവിതത്തിൽ ദീർഘകാല വ്യത്യാസം കൊണ്ടുവരാനുള്ള വിവിധ ശ്രമങ്ങളുടെ ഭാഗമാണിത്."
പ്രധാനമന്ത്രിയുടെ ഓഫീസ്
ജയ്പൂരിലെ ഇൻസ്റ്റിറ്റ്യൂട്ട് ഓഫ് പെട്രോകെമിക്കൽസ് ടെക്നോളജി പ്രധാനമന്ത്രി നാളെ ഉദ്ഘാടനം ചെയ്യും രാജസ്ഥാനിലെ നാല് പുതിയ മെഡിക്കൽ കോളേജുകളുടെ ശിലാസ്ഥാപനവും പ്രധാനമന്ത്രി നിർവഹിക്കും
പ്രധാനമന്ത്രി ശ്രീ നരേന്ദ്ര മോദി ഇൻസ്റ്റിറ്റ്യൂട്ട് ഓഫ് പെട്രോകെമിക്കൽസ് ടെക്നോളജി  ജയ്പൂർ ഉദ്ഘാടനം ചെയ്യും കൂടാതെ രാജസ്ഥാനിലെ ബൻസ്വാര, സിരോഹി, ഹനുമാൻഗഡ്, ദൗസ എന്നീ ജില്ലകളിലെ നാല് പുതിയ മെഡിക്കൽ കോളേജുകളുടെ ശിലാസ്ഥാപനവും 2021 സെപ്റ്റംബർ 30 ന് രാവിലെ 11 മണിക്ക് വീഡിയോ കോൺഫറൻസിംഗ് വഴി അദ്ദേഹം നിർവഹിക്കും.
ജില്ലാ/ റഫറൽ ആശുപത്രികളുമായി ചേർന്ന് പുതിയ മെഡിക്കൽ കോളേജുകൾ സ്ഥാപിക്കുന്നതിനായി" കേന്ദ്രാവിഷ്കൃത പദ്ധതി പ്രകാരം അനുവദിച്ചവയാണ് ഈ മെഡിക്കൽ കോളേജുകൾ . പിന്നാക്ക, അഭിലഷണീയ ജില്ലകൾക്കാണ് മെഡിക്കൽ കോളജുകൾ സ്ഥാപിക്കാൻ മുൻഗണന നൽകിയിട്ടുള്ളത് .
പദ്ധതി പ്രകാരം മൂന്ന് ഘട്ടങ്ങളിലായി 157 പുതിയ മെഡിക്കൽ കോളേജുകൾക്ക് രാജ്യമെമ്പാടും അംഗീകാരം നൽകിയിട്ടുണ്ട്.
സിപെറ്റിനെ കുറിച്ച് :
രാജസ്ഥാൻ ഗവൺമെന്റുമായി ചേർന്നാണ് കേന്ദ്ര ഗവണ്മെന്റ് സിപ്റ്റ് ഇൻസ്റ്റിറ്റ്യൂട്ട് ഓഫ് പെട്രോകെമിക്കൽസ് ടെക്നോളജി, ജയ്പൂർ സ്ഥാപിച്ചിത്തിട്ടുള്ളത് ഇത് പെട്രോകെമിക്കൽ, അനുബന്ധ വ്യവസായങ്ങളുടെ ആവശ്യങ്ങൾക്ക് സമർപ്പിക്കപ്പെട്ടതാണ് . യുവാക്കൾക്ക് സമർത്ഥരായ സാങ്കേതിക വിദഗ്ദ്ധരാകാനുള്ള വിദ്യാഭ്യാസം ഇൻസ്റ്റിറ്റ്യൂട്ട് നൽകും.
കേന്ദ്ര മന്ത്രി ശ്രീ മൻസുഖ് മാണ്ഡവ്യ, രാജസ്ഥാൻ മുഖ്യമന്ത്രി ശ്രീ അശോക് ഗെഹ്ലോട്ട് എന്നിവരും ചടങ്ങിൽ പങ്കെടുക്കും
(
ധനകാര്യ മന്ത്രാലയം
സെപ്റ്റംബറില് ചരക്ക് സേവന നികുതി ഇനത്തില് 95,480 കോടി രൂപ സമാഹരിച്ചു
2020 സെപ്റ്റംബറില് ചരക്ക് സേവന നികുതി ഇനത്തില് 95,480 കോടി രൂപ സമാഹരിച്ചു. കേന്ദ്ര ചരക്ക് സേവന നികുതി ഇനത്തില്  17,741 കോടി രൂപയും സംസ്ഥാന ചരക്ക് സേവന നികുതി  ഇനത്തില് 23,131 കോടി രൂപയും സംയോജിത ഇനത്തില് 47,484 കോടി രൂപയുമാണ് സമാഹരിച്ചത്.
നികുതിയിനത്തില് ഉല്പ്പന്ന ഇറക്കുമതിയിലൂടെ ലഭിച്ച 786 കോടി ഉള്പ്പെടെ 7124 കോടി രൂപയും സമാഹരിച്ചു. റെഗുലര് സെറ്റില്മെന്റിനു ശേഷം 2020 സെപ്തംബറില് കേന്ദ്ര ചരക്ക് സേവന നികുതി ഇനത്തില് 39,001 കോടി രൂപയും സംസ്ഥാന ചരക്ക് സേവന നികുതി ഇനത്തില് 40,128 കോടി രൂപയും ഗവണ്മെന്റിന് വരുമാനമായി ലഭിച്ചു. കഴിഞ്ഞ വര്ഷം ഇതേ മാസത്തേക്കാള് ചരക്ക് സേവനം നികുതി വരുമാനത്തില് 4% വര്ദ്ധനയാണ് ഇത്തവണ രേഖപ്പെടുത്തിയത്. ഉല്പ്പന്ന ഇറക്കുമതിയില് നിന്നുള്ള വരുമാനത്തില് കഴിഞ്ഞ സെപ്റ്റംബറിലേക്കാള് 102% ത്തിന്റെ വര്ധന ഉണ്ടായി. ആഭ്യന്തര ഇടപാടുകള് വഴിയുള്ള വരുമാനത്തില് 2019 സെപ്തംബറിനേക്കാള് 105% വരുമാന വര്ധനയുണ്ടായിട്ടുണ്ട്.
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ വനിതകളുടെ 400 മീറ്റർ ഹർഡിൽസിൽ വെങ്കലം നേടിയ കായികതാരം വിദ്യ രാംരാജിന് പ്രധാനമന്ത്രിയുടെ അഭിനന്ദനം
ഏഷ്യൻ ഗെയിംസിൽ വനിതകളുടെ 400 മീറ്റർ ഹർഡിൽസിൽ വെങ്കല മെഡൽ നേടിയതിന് അത്ലറ്റ് വിദ്യ രാംരാജിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
25 വയസ്സുള്ള അവരുടെ ദൃഢതയും വാഗ്ദാന പ്രകടനത്തിനുള്ള നിശ്ചയദാർഢ്യവും അദ്ദേഹം പ്രശംസിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
വനിതകളുടെ 400 മീറ്റർ ഹർഡിൽസിൽ വെങ്കലം നേടിയ വിദ്യ രാംരാജിന് അഭിനന്ദനങ്ങൾ.
അവരുടെ ദൃഢതയും നിശ്ചയദാർഢ്യവും ഈ യഥാർത്ഥ വാഗ്ദാന പ്രകടനത്തിലേക്ക് നയിച്ചു. അവരുടെ ഭാവി ഉദ്യമങ്ങൾക്ക് ആശംസകൾ."
NS
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
കഴിഞ്ഞ 24 മണിക്കൂറിനിടെ ഒരു കോടിയിലേറെ വാക്സിനുകള് വിതരണം ചെയ്തു
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 87.07 കോടി ഡോസ് വാക്സിന്
201 ദിവസത്തിന് ശേഷം രാജ്യത്ത് പ്രതിദിന കോവിഡ് കേസുകള് 20,000 ത്തില് താഴെ ; കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 18,795 പേര്ക്ക്
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തില് താഴെ മാത്രം; നിലവില് 0. 87 ശതമാനം
രാജ്യത്ത് നിലവില് ചികിത്സയിലുള്ളത് 2,92,206 പേര് ; 192 ദിവസത്തിനിടെ ഏറ്റവും കുറവ്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 28,326 പേര്ക്ക്
രോഗമുക്തി നിരക്ക് 97.81 % ; 2020 മാര്ച്ച് മുതല് ഏറ്റവും ഉയര്ന്നത്
കഴിഞ്ഞ 24 മണിക്കൂറിനിടെ 26,030 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,29,58,002 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 95 ദിവസമായി 3 ശതമാനത്തില് താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 29 ദിവസമായി 3 ശതമാനത്തില് താഴെ
ആകെ നടത്തിയത് 56.57 കോടി പരിശോധനകള്.